Page:Original manuscript of Gitanjali - Rabindranath Tagore - Rothenstein collection.pdf/16

  কত অজানারে জানাইলে তুমি
 * কত ঘরে দিলে ঠাঁই।

দূরকে করিলে নিকট, বন্ধু,
 * পরকে করিলে ভাই।

পুরানো আবাস ছেড়ে চলি যবে মনে ভেবে মরি কি জানি কি হবে, নূতনের মাঝে তুমি পুরাতন
 * সে কথা যে ভুলে যাই।

জীবনে মরণে নিখিল ভুবনে
 * যখনি যেখানে লবে

চির জনমের পরিচিত ওহে
 * তুমিই চিনাবে সবে।

তোমারে জানিলে নাহি কেহ পর, নাহি কোনো মানা, নাহি কোনো ডর, সবারে মিলায়ে তুমি জাগিতেছ,
 * দেখা যেন সদা পাই।